《卜算子慢 五人墓，和谢椒石观察韵》
清代·叶绍本

茄花开遍，芝草焚馀，合使昊苍凭怒。假手英雄，一霎轰雷急雨。

叹宫邻、运早休金虎。满鸳列、乾儿义子，何人似此千古。

莫诧奇谋误。恰冢傍要离，一抔香土。蔓草寒烟，何处十三陵树。

怏然脐、终嗟郿坞。只剑气、鱼肠碧血，共英灵来去。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。